b'\n_START_ARTICLE_\nAutomobiliniai kilim\xc4\x97liai\n_START_PARAGRAPH_\nAutomobiliniai kilim\xc4\x97liai\xc2\xa0\xe2\x80\x93 specialiai automobiliams pagaminti kilim\xc4\x97liai, skirti apsaugoti automobilio salon\xc4\x85 nuo purvo, dr\xc4\x97gm\xc4\x97s ir korozijos._NEWLINE_Pagrindinis tikslas, kuriam skirti automobiliniai kilim\xc4\x97liai, yra palaikyti \xc5\xa1var\xc4\x85 automobilio salone. Dauguma automobilini\xc5\xb3 kilim\xc4\x97li\xc5\xb3 gali b\xc5\xabti lengvai i\xc5\xa1imami i\xc5\xa1 automobilio salono, kad juos i\xc5\xa1valyti ar pakeisti. Kai kurie automobiliniai kilim\xc4\x97liai prie salono dugno tvirtinami specialiais fiksatoriais, kad tvir\xc4\x8diau laikyt\xc5\xb3si jiems skirtoje vietoje.\n_START_SECTION_\nAp\xc5\xbevalga\n_START_PARAGRAPH_\nAutomobiliniai kilim\xc4\x97liai yra automobilio interjero aksesuarai, kurie da\xc5\xbeniausiai b\xc5\xabna \xc4\xafsigyjamo automobilio komplektacijoje ir yra tiekiami automobilio gamintojo. Ta\xc4\x8diau \xc4\xafsigyjant automobil\xc4\xaf ne i\xc5\xa1 oficialaus atstovo, kartais automobiliniai kilim\xc4\x97liai \xc4\xaf jo komplektacij\xc4\x85 ne\xc4\xaftraukiami. Automobiliniai kilim\xc4\x97liai, kaip automobilio aksesuaras, atsirado prie\xc5\xa1 daug met\xc5\xb3._NEWLINE_Automobiliniai kilim\xc4\x97liai gaminami \xc4\xafvairi\xc5\xb3 modeli\xc5\xb3, o gamybai naudojama keletas skirting\xc5\xb3 r\xc5\xab\xc5\xa1i\xc5\xb3 med\xc5\xbeiag\xc5\xb3. Jie gali tur\xc4\x97ti i\xc5\xa1kilim\xc5\xb3, dygliuk\xc5\xb3 ar grioveli\xc5\xb3 dr\xc4\x97gmei bei purvui sulaikyti ir da\xc5\xbeniausiai gaminami i\xc5\xa1 gumos (da\xc5\xbenai vadinami \xe2\x80\x9eviniliniais\xe2\x80\x9c) arba tekstil\xc4\x97s._NEWLINE_Kartais automobiliniai kilim\xc4\x97liai gaminami paauk\xc5\xa1tintais kra\xc5\xa1tais, kurie juosia vis\xc4\x85 kilim\xc4\x97lio kra\xc5\xa1t\xc4\x85, tarsi vonel\xc4\x97s. Tokie kilim\xc4\x97liai \xc5\xbeymiai geriau apsaugo automobilio interjer\xc4\x85 nuo purvo bei dr\xc4\x97gm\xc4\x97s ir kartais vadinami modelin\xc4\x97mis vonel\xc4\x97mis.\n_START_SECTION_\nMed\xc5\xbeiagos\n_START_PARAGRAPH_\nAutomobiliniai kilim\xc4\x97liai da\xc5\xbeniausiai b\xc5\xabna dviej\xc5\xb3 tip\xc5\xb3\xc2\xa0\xe2\x80\x93 guminiai arba tekstiliniai. Tekstiliniai nuo gumini\xc5\xb3 skiriasi keletu savybi\xc5\xb3, tod\xc4\x97l palyginus vienus su kitais galima pasteb\xc4\x97ti tiek prana\xc5\xa1um\xc5\xb3, tiek ir tr\xc5\xabkum\xc5\xb3. Tekstiliniai kilim\xc4\x97liai vertinami d\xc4\x97l kuriamo jaukumo ir prabangos \xc4\xafsp\xc5\xabd\xc5\xbeio, ta\xc4\x8diau guminiai automobiliniai kilim\xc4\x97liai patvaresni ir tinkamesni didel\xc4\x97ms apkrovoms. Nors da\xc5\xbeniausiai guminiai automobiliniai kilim\xc4\x97liai b\xc5\xabna vienspalviai, dauguma gamintoj\xc5\xb3 ant kilim\xc4\x97li\xc5\xb3 u\xc5\xbededa spalvot\xc4\x85 emblem\xc4\x85, savo logotip\xc4\x85 arba prek\xc4\x97s \xc5\xbeenkl\xc4\x85. Tai taip pat galioja ir tekstiliniams kilim\xc4\x97liams. Pastarieji taip pat gali pasi\xc5\xablyti pirk\xc4\x97jui platesn\xc4\x99 spalv\xc5\xb3 gam\xc4\x85. Automobiliniai kilim\xc4\x97liai taip pat gali b\xc5\xabti universal\xc5\xabs, tinkami daugeliui automobili\xc5\xb3 modeli\xc5\xb3, arba modeliniai. Pastarieji gaminami konkre\xc4\x8diam automobilio modeliui pagal jo dugno form\xc4\x85._NEWLINE_Kai kurie automobili\xc5\xb3 kilim\xc4\x97liai gaminami su ma\xc5\xbeais dygliukais apatin\xc4\x97je pus\xc4\x97je. \xc5\xa0ie dygliukai pagerina kilimelio sukibim\xc4\x85 su automobilio salono dugnu ir apriboja kilim\xc4\x97li\xc5\xb3 slidin\xc4\x97jimo galimyb\xc4\x99._NEWLINE_Ima populiar\xc4\x97ti namudiniai, rank\xc5\xb3 darbo automobilinai kilim\xc4\x97liai, kurie da\xc5\xbenai gaminami i\xc5\xa1 kilimin\xc4\x97s dangos i\xc5\xa1pjaunant reikiamos formos kilim\xc4\x97lius ir apsiuvant kra\xc5\xa1tus, ta\xc4\x8diau guminiai automobiliniai kilim\xc4\x97liai vis dar laikomi vienu i\xc5\xa1 saugiausi\xc5\xb3 pasirinkim\xc5\xb3. Taip pat populiar\xc4\x97ja automobiliniai kilim\xc4\x97liai, pagaminti i\xc5\xa1 odos, kuri da\xc5\xbeniau naudojama s\xc4\x97dyni\xc5\xb3 ir salono apmu\xc5\xa1alams, ta\xc4\x8diau odiniai automobiliniai kilim\xc4\x97liai da\xc5\xbenai b\xc5\xabna daug brangesni.\n_START_SECTION_\nReguliavimas\n_START_PARAGRAPH_\nJAV automobiliniai kilim\xc4\x97liai, gaminami automobilio gamintojo, privalo atitikti valstybini\xc5\xb3 institucij\xc5\xb3 keliamus reikalavimus. Tai ypatingai tapo aktualu po \xe2\x80\x9eToyota\xe2\x80\x9c automobili\xc5\xb3 at\xc5\xa1aukim\xc5\xb3 d\xc4\x97l saugumo. \xc5\xa0ie reikalavimai skirti produkt\xc5\xb3 kokyb\xc4\x97s bei saugumo u\xc5\xbetikrinimui. Keliamais reikalavimais ribojamos kai kurios automobilini\xc5\xb3 kilim\xc4\x97li\xc5\xb3 savyb\xc4\x97s, tokios kaip kvapas, tvirtumas, savybi\xc5\xb3 praradimas skirtingose temperat\xc5\xabrose ir kita._NEWLINE_Vis labiau populiar\xc4\x97ja automobiliniai kilim\xc4\x97liai su papildomomis saugumo sistemomis, da\xc5\xbeniausiai gaminami automobiliniai kilim\xc4\x97liai turi neslid\xc5\xbei\xc4\x85 apa\xc4\x8di\xc4\x85 bei papildom\xc4\x85 med\xc5\xbeiagos pastorinim\xc4\x85 ties vairuotojo kulnais.\n_START_SECTION_\nRinkos poky\xc4\x8diai\n_START_PARAGRAPH_\nOriginalios \xc4\xafrangos gamintojai pradeda diegti tiekimo grandines i\xc5\xa1 tre\xc4\x8di\xc5\xb3 \xc5\xa1ali\xc5\xb3, nor\xc4\x97dami suma\xc5\xbeinti kainas ir padidinti u\xc5\xbeimamos rinkos dal\xc4\xaf.\n_START_SECTION_\nAt\xc5\xa1aukimai\n_START_PARAGRAPH_\n2007\xc2\xa0m. rugs\xc4\x97jo 26 d. buvo at\xc5\xa1aukti Toyota padidinto tvirtumo automobiliniai kilim\xc4\x97liai. Tuomet i\xc5\xa1 rinkos gamintojas susigr\xc4\x85\xc5\xbeino 55 000 komplekt\xc5\xb3 Toyota Camry bei Lexus ES 350 sedan\xc5\xb3. At\xc5\xa1auktieji automobiliniai kilim\xc4\x97liai buvo i\xc5\xa1 papildomo \xe2\x80\x9ebet kokio-oro\xe2\x80\x9c komplekto. Paskelbta at\xc5\xa1aukimo i\xc5\xa1 rinkos prie\xc5\xbeastis buvo rizika nepritvirtintiems kilim\xc4\x97liams nuslysti \xc4\xaf priek\xc4\xaf d\xc4\x97l ko gal\xc4\x97davo u\xc5\xbestrigti akseleratoriaus pedalas._NEWLINE_2009\xc2\xa0m. rugpj\xc5\xab\xc4\x8dio 28 d. dviej\xc5\xb3 automobili\xc5\xb3 eismo \xc4\xafvykis San Diego mieste JAV pra\xc5\xbeud\xc4\x97 keturis \xc5\xbemones, va\xc5\xbeiavusius gamintojo atstovo suteiktu Lexus ES 350. Automobilyje buvo naudojami original\xc5\xabs guminiai automobiliniai kilim\xc4\x97liai, skirti Lexus RX 400h, kurie nebuvo tinkamai pritvirtinti nei vienu i\xc5\xa1 dviej\xc5\xb3 fiksatori\xc5\xb3. Auto\xc4\xafvykio tyrimo metu automobilio borto kompiuteris parod\xc4\x97, jog prie\xc5\xa1 \xc4\xafvyk\xc4\xaf buvo smarkiai stabdoma, o tuo pat metu akseleratoriaus pedalas buvo u\xc5\xbestrig\xc4\x99s nuspausto pad\xc4\x97tyje. Tyrimo ataskaitoje teigiama, jog akseleratoriaus lankstui neu\xc5\xbeteko j\xc4\x97gos atstatyti pedal\xc4\x85 \xc4\xaf neutrali\xc4\x85 pad\xc4\x97t\xc4\xaf d\xc4\x97l kli\xc5\xabties, o automobilyje buvo nepakankamai informacijos apie avarin\xc4\xaf sustojimo b\xc5\xabd\xc4\x85. Tyr\xc4\x97jai taip pat i\xc5\xa1 automobilio i\xc5\xa1montavo akseleratoriaus pedal\xc4\x85, kuris vis dar tebebuvo u\xc5\xbestrigusioje pad\xc4\x97tyje kartu su guminiu automobilio kilim\xc4\x97liu.'